ସ୍ୟାନୋକୋବାଲାମିନ ଜୀବସାର ବି୧୨ର ଏକ ବ୍ୟବସାୟିକ ନାମ  (ଇଂରାଜୀରେ ) ଯାହା ଭିଟାମିନ ବି୧୨ ଅଭାବର ଚିକିତ୍ସା ପାଇଁ ବ୍ୟବହୃତ ହୁଏ  ।ଖାଦ୍ୟନଳୀ କର୍କଟ ରୋଗ ବା ମାଛ ଟେପ‌ୱର୍ମ ଥିଲେ ଅସ୍ତ୍ରୋପଚାର କରି ପାକସ୍ଥଳୀ ଅପସାରଣ କରିବା ପରେ ପର୍ନିସିଅସ୍ ଆନିମିଆ ହେଉଥିଲେ ଏହି ସ୍ୟାନୋକୋବାଲାମିନ ଦିଆଯାଏ । ଭିଟାମିନ ବି୧୨ ଅଭାବର ଚିକିତ୍ସା ପାଇଁ ଏହା ହାଇଡ୍ରକ୍ସୋକୋବାଲାମିନ୍ ଅପେକ୍ଷା କମ୍ ପସନ୍ଦ କରାଯାଏ । ଏହା ପାଟିରେ, ମାଂସପେଶୀର ଇଞ୍ଜେକସନ ବା ନାକରେ ସ୍ପ୍ରେ ଆକାରରେ ଦିଆଯାଏ । ସ୍ୟାନୋକୋବାଲାମିନ ସାଧାରଣତଃ ଭଲ ଭାବରେ ସହନ କରିହୁଏ । ସାମାନ୍ୟ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା ଏବଂ ଗଲୁ ହୋଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ୍, କମ୍ ରକ୍ତ ପୋଟାସିୟମ୍ ଏବଂ ହୃଦ୍‌ପାତ ହୋଇପାରେ । ଯେଉଁମାନେ କୋବାଲ୍ଟରେ ଆଲର୍ଜି କିମ୍ବା ଲେବର ରୋଗ ବା କୋବାଲ୍ଟ ଆଲର୍ଜି ଥିଲେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଭିଟାମିନ ବି୧୨ ଶରୀର ନିମନ୍ତେ ଏକ ଅତ୍ୟାବଶ୍ୟକୀୟ ପୋଷକ ଯାହା ଶରୀରରେ ସ୍ୱତଃ ତିଆରି ହୁଏ ନାହିଁ କିନ୍ତୁ ଜୀବନ ପାଇଁ ଆବଶ୍ୟକ । ସ୍ୟାନୋକୋବାଲାମିନ ପ୍ରଥମେ ୧୯୪୦ ଦଶକରେ ନିର୍ମିତ ହୋଇଥିଲା । ଏହା ଏକ ଜେନେରିକ ଔଷଧ ଓ ବିନା ପ୍ରେସକ୍ରିପସନରେ ଉପଲବ୍ଧ । ଯୁକ୍ତରାଜ୍ୟରେ ଏନଏଚଏସ ପାଇଁ ୨୦୧୯ ସୁଦ୍ଧା ପ୍ରତି ଇଞ୍ଜେକ୍ସନ ପିଛା ୨.୯୦ ପାଉଣ୍ଡ ଖର୍ଚ୍ଚ ହୋଇଛି। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ୨୦୧୯ରେ ପ୍ରାୟ ୦.୭୭ ଆମେରିକୀୟ ଡଲାର ଥିଲା। ୨୦୧୭ ରେ, ଏହା ଆମେରିକାରେ ୧୭୦ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯାହାର ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା ।